Von Knorringin vanhemmat olivat majuri Karl Reinhold von Knorring ja Sofia Juliana Kurck. Von Knorring tuli ylioppilaaksi 1761. Hän oli kersantti Porin läänin jalkaväkirykmentissä 1763, vänrikki 1769, luutnantti 1777, kapteeni 1780 ja majuri 1789. Von Knorring jäi sotavangiksi Porrassalmen taistelussa 1789, sotapalveluksesta hän erosi 1793. Hän oli aatelissäädyssä edustaja Porvoon valtiopäivillä 1809.